கேள்வி: ஈடித் கிராஸ்மன் - வாழ்க்கை பற்றி தகவல் சொல்.
பதில்: அமெரிக்காவின் பென்சில்வேனியாவின் பிலடெல்பியாவில் பிறந்த எடித் மரியன் டோர்ஃப், கிராஸ்மன் பிற்காலத்தில் நியூயார்க் நகரில் வாழ்ந்தார். இவர் பென்சில்வேனியா பல்கலைக்கழகம் எசுபானிய மொழியில் இளங்கலையும், எசுபானிய இலக்கியத்தில் முதுகலைப் பட்டத்தையும் பெற்றார். நியூயார்க் பல்கலைக்கழகத்தில் சிலி "எதிர்ப்பு கவிஞர்" நிக்கானோர் பர்ரா பற்றிய ஆய்வுசெய்து முனைவர் பட்டத்தைப் பெற்றார். இவர் தனது தொழில் வாழ்க்கையின் துவக்கத்தில் நியூயார்க் பல்கலைக் கழகம் மற்றும் கொலம்பியா பல்கலைக்கழகம் கற்பிக்கும் பணியில் ஈடுபட்டார். 1972 ஆம் ஆண்டு, ஜோ-ஆன் ஏங்கல்பெர்ட் என்பவர், அர்ஜென்டினாவின் அவாண்ட்-கார்ட் எழுத்தாளர் மாசிடோனியோ பெர்னாண்டசின் சிறுகதையை ஒரு இலக்கியத் தொகுப்பிற்காக மொழிபெயர்த்துத் தரும்படி இவரிடம் கேட்டபிறகு இவரது மொழிபெயர் வாழ்க்கை தொடங்கியது. அதன் பிறகு கிராஸ்மன் தனது பணியின் கவனத்தை கற்பித்தல், திறனாய்வு போன்றவற்றிலிருந்து மொழிபெயர்ப்புக்குத் திருப்பினார். அதன்படி 1990 இல், முழுநேரமும் மொழிபெயர்ப்பு பணியில் தனது கவனத்தைச் செலுத்த கற்பித்தல் பணியைக் கைவிட்டார். கிராஸ்மன் அவரது நண்பர்களிடையே "எடி" என்று அறியப்பட்டார். இவர் 1965 இல் நார்மன் கிராஸ்மேனை மணந்தார். இணையருக்கு இரண்டு மகன்கள் பிறந்தனர். ஆனால் 1984 இல் இருவரும் மணவிலக்குப் பெற்றனர். எடித் கிராஸ்மன் கணைய புற்றுநோயால் 2023, செப்டம்பர், 4 அன்று மன்ஹாட்டன் உள்ள தனது வீட்டில் இறந்தார். Chace, Rebecca (September 4, 2023). [https://www.nytimes.com/2023/09/04/books/edith-grossman-dead.html "Edith Grossman, Who Elevated the Art of Translation, Dies at 87"]. ''த நியூயார்க் டைம்ஸ்''. Retrieved September 4, 2023.